《送戴太博》
宋代·杜司直

昨者题舆政未成，邻封骑竹已欢迎。
翱翔忽看天边举，天去从欢境上争。
玉笥江山应改色，青原风月未忘情。
两邦父老休啼哭，总在甘棠荫里行。

作者简介：杜思恭，字敬叔，上虞（今浙江上虞东南）人。孝宗淳熙十四年（一一八七）进士。历潮州、吉州司法参军，终知乐平县。清光绪《上虞县志》卷七有传。